钦定古今图书集成/方舆汇编/职方典/第1522卷 > 《议以楚卫增贵州疏》杜拯
## 钦定古今图书集成/方舆汇编/职方典/第1522卷 > 《议以楚卫增贵州疏》杜拯

沅、靖二州与平清偏镇铜鼓五开“六卫之去湖广，酉
阳、播州、永宁三土司之去四川，俱二千馀里，遥属于
二省，而兼制于贵州。服役者兴远道之嗟，莅事者无
画一之轨，民情政体，甚不便也。”革数州县土司，专畀
之贵州，其便有十：齐民赋役，自远而移之近，劳费捐
于旧者数倍。一便郡县专心志以听一省之政令，无
“顾此失彼之虑；二便。军民力役，彼此相济，无偏重之
累；三便。科贡悉隶本省，礼遇资遣，有均平之规；四便。
司道政令，有所责成，郡县不敢以他属为辞；五便。府
卫互制，悍卒豪民，禁不敢逞；六便。岁征缓急，可无失
程；盗贼出没，易于诘捕；七便。土酋之桀，各相牵制，不
得肆其螫；八便。僻远之区，监司岁至，吏弊民瘼，可以
谘询而更置之，九便；释兼督之虚名，修专属之实政，
体统相安，事无阻废，十便。”臣愚以为三司所呈联近
属以全经制，其说可行也。臣等又看得各省会城府
县并置，岂徒备官，要以亲民事、悉下情耳。乃贵州独
阙焉，军民之讼牒，徭役之审编，夫马之派拨，盗贼之
追捕，藩臬不能悉理，“往皆委之三司首领与两卫指
挥及宣慰司。夫三司首领，数皆异途，操持靡定，政体
未谙。指挥则尤甚矣。委牒方承，即怀私计；防缉未效，
反贻厉阶。宣慰则尢甚矣。逞其恣雎，日事讲罚，破人
之家，戕人之命，往往如是。故士民争欲增建府治，而
该司议程番府附省会，其说可行也。”下部议覆：程番
府改“入贵州，会省二土司改为二县。”